સુરતઃ મિત્રો સાથે શારીરિક સંબંધ બાંધવાની ના પાડતી પત્નીને પતિએ બ્લેડના ઘા મારી સિગારેટના ડામ આપ્યા હતાં. જેથી સારવાર માટે સુરત સિવિલ હોસ્પિટલ પહોંચેલી પત્નીની વ્યથા સાંભળીને ડોક્ટરો પણ ચોંકી ગયા હતાં. પીડિતાની માતાએ જણાવ્યું હતું કે, રીક્ષા ચલાવતા પતિએ તેના પોલીસ મિત્રોની જરૂરીયાત સંતોષવા માટે દબાણ કર્યુ હતું અને કહ્યું હતું કે, તું મારા પોલીસ મિત્રોની જરૂરીયાત પુરી નહીં કરે તો તેઓ મને કાઢી મુકશે. હાલ સમગ્ર પ્રકરણમાં ગુનો નોંધાતા ચોક બજાર પોલીસે યુવકને ઝડપી પાડી વધુ તપાસ શરૂ કરી છે.